Rederigodkjenning for bruk av farledsbevis klasse 3
Denne prosessen starter hos rederiet. Rederier som ønsker å benytte farledsbevis klasse 3 må sende søknad til Kystverket. 
Uten rederigodkjenning kan ikke farledsbevis assessor sende inn evaluering i SafeSeaNet Norway etter farledsbevis klasse 3 prøve, da rederiet må godkjennes for bruk av farledsbevis klasse 3 ordningen først.
Hvordan søke:
Rederiet må sende søknad på epost til: farledsbevisenheten@kystverket.no 
Mailens emnefelt merkes: Søknad om rederigodkjenning for bruk av FB-klasse 3
Rederiet som godkjennes for bruk av farledsbevis klasse 3 bekrefter følgende:
Rederiet som søker om «rederigodkjenning for bruk av farledsbevis klasse 3» er innforstått med at farledsbevis klasse 3 KUN kan benyttes på rederiets fartøy som:
☐   har en LOA på under 100 meter.
☐   har minimum en typegodkjent ECDIS montert om bord.
☐   ikke har tungolje om bord eller der fartøyene ikke frakter farlig eller forurensende last som angitt i § 3 første ledd bokstav c til g. § 17 tredje ledd gjelder tilsvarende.
☐   Der rederiet har opplæringslogg som brukes for opplæring av farledsbeviskandidater 
(Trykkbar lenke norsk versjon | engelsk versjon)
Se lospliktforskriften § 10 pkt. 1-3 for detaljer.

Hva skjer etter at vi har mottatt søknaden på mail?
Vi ser gjennom søknaden og sjekker om rederiet har bekreftet at de oppfyller kravene.
Når alt er i orden, vil vi utstede et vedtak om rederigodkjenning for bruk av farledsbevis klasse 3. Rederiet blir deretter godtatt i Kystverkets saksbehandlingssystem og farledsbevis assessorer vil nå få muligheten til å velge rederiet ved evalueringer etter farledsbevisprøve.

Veien videre for rederiet som er godkjent for bruk av farledsbevis klasse 3:
I vedtaket er det vilkår som må oppfylles for at rederigodkjenningen og bruk av farledsbevis klasse 3 skal gjelde for rederiets fartøyer ihht. lospliktforskriften §10. Får dere nybygg eller nye fartøy inn i flåten så trenger dere ikke å søke om å få lagt til disse i ordningen. 
Det er rederiets ansvar at vilkårene i vedtaket blir fulgt.
Rederi navn:…………………………………………………………………..
Rederi organisasjonsnummer:…………………………………………………………………………….

……………………………………………………………………………….
Signert av repr. fra rederi
